Source: http://www.finlex.fi/fi/laki/alkup/2006/20061034
Timestamp: 2020-02-19 01:14:33+00:00
Document Index: 3365737

Matched Legal Cases: ['§2', '§3', '§4', '§5', '§6', '§7', '§8', '§9', '§10', '§11', '§12', '§13', '§14', '§15', '§16', '§17', '§18', '§19', '§20', '§21', '§22']

Valtiovarainministeriön asetus rakennusten… 1034/2006 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 2006 › 1034/2006
1034/2006
Annettu Helsingissä 15 päivänä marraskuuta 2006
Valtiovarainministeriön päätöksen mukaisesti säädetään varojen arvostamisesta verotuksessa 22 päivänä joulukuuta 2005 annetun lain (1142/2005) 30 §:n 1 ja 2 momentin nojalla:
Yleisiä määräyksiä
Rakennusten jälleenhankinta-arvojen määräämisessä käytetään seuraavia keskimääräisiä arvoja neliömetriä tai kuutiometriä kohti. Jos rakennuksen rakennustaso poikkeaa olennaisesti keskimääräisestä rakennustasosta, on näitä arvoja harkinnan mukaan korotettava tai alennettava, kuitenkin enintään 30 prosenttia.
Rakennuksen pinta-alalla tarkoitetaan tässä päätöksessä sitä alaa, johon lasketaan ulkomitoin kaikkien kerrosten, kellareiden ja lämpöeristettyjen ullakkohuoneiden pinta-alat. Pinta-alaan ei lasketa parvekkeita, katoksia eikä tiloja, joissa vapaa korkeus on alle 160 cm.
Toimisto-, sosiaali-, varasto- ja paikoitustilojen pinta-alat lasketaan sisämitoin. Hissikuilun pinta-ala lasketaan kertomalla hissikuilun pohjan pinta-ala niiden kerrosten lukumäärällä, jotka hissikuilu lävistää. Rakennuksen kuutiotilavuuteen sisällytetään sekä lämpimät että kylmät tilat ulkomittojen mukaan laskettuina. Rakennuksen keskimääräinen kerroskorkeus saadaan jakamalla tilavuus pinta-alalla. Jälleenhankinta-arvoja määrättäessä otetaan huomioon vain täydet neliö- tai kuutiometrit.
Pientalolla tarkoitetaan omakotitaloa, paritaloa tai rivitaloa, jossa käynti asuinhuoneistoihin on yleensä järjestetty suoraan maan tasosta ilman erillistä porraskäytävää.
Pientalojen pinta-alan perusarvo on 495,46 euroa/m2.
Jos rakennuksen kantava rakenne on puuta ja jos rakennus on valmistunut ennen vuotta 1960, on pinta-alan perusarvo 395,26 euroa/m2.
Jos rakennuksen kantava rakenne on puuta ja jos rakennus on valmistunut vuosina 1960―1969, on pinta-alan perusarvo 447,22 euroa/m2.
Perusarvoa korjataan rakennuksen ominaisuuksien perusteella lisäarvoilla ja alennuksilla seuraavasti:
1) jos rakennuksen pinta-ala on:
― yli 60 m2 mutta enintään 120 m2 perusarvosta vähennetään 0,845 euroa jokaiselta alarajan (60 m2) ylittävältä neliömetriltä;
― yli 120 m2, alennus on 50,70 euroa/m2,
2) jos rakennuksesta puuttuu:
― vesijohto ja viemäri, alennus on 31,92 euroa/m2;
― keskuslämmitys, alennus on 36,18 euroa/m2;
― sähkö, alennus on 19,11 euroa/m2.
Kun rakennuksen kellaritilat ovat pintarakenteiltaan viimeistelemättömät ja pääasiassa varastokäytössä, käytetään kellarin osalta pinta-alan arvona 169,98 euroa/m2.
Asuinkerrostalolla tarkoitetaan vähintään kaksikerroksista, useita asuinhuoneistoja käsittävää asuinrakennusta, jossa on erillisiä huoneistoja päällekkäin.
Asuinkerrostalojen pinta-alan perusarvo on 495,46 euroa/m2.
Jos rakennuksen kantava rakenne on puuta ja jos rakennus on valmistunut ennen vuotta 1960, pinta-alan perusarvo on 395,26 euroa/m2.
1) jos rakennuksessa on hissi, lisäarvo on 20,97 euroa/m2;
2) jos rakennuksen pinta-ala huoneistoa kohden on yli 80 m2 mutta enintään 120 m2 perusarvosta vähennetään 1,271 euroa jokaiselta alarajan (80 m2) ylittävältä neliömetriltä;
― jos yli 120 m2, alennus on 50,84 euroa/m2,
3) jos rakennuksen kerrosluku kellari mukaan lukien on 3 kerrosta, lisäarvo on 25,80 euroa/m2;
― 4 kerrosta, lisäarvo on 12,79 euroa/m2;
― 5 kerrosta, lisäarvo on 0;
― 6 kerrosta, alennus on 12,79 euroa/m2;
― 7 kerrosta, alennus on 25,80 euroa/m2;
― 8 kerrosta tai enemmän, alennus on 38,59 euroa/m2.
Vapaa-ajan asunnolla tarkoitetaan pääasiassa vapaa-ajan viettoon tarkoitettua rakennusta, kuten kesämökkiä.
Vapaa-ajan asunnon pinta-alan perusarvo on 395,26 euroa/m2.
1) jos rakennuksen pinta-ala on yli 10 m2 mutta enintään 70 m2, perusarvosta vähennetään 2,583 euroa jokaiselta alarajan (10 m2) ylittävältä neliömetriltä;
― yli 70 m2, alennus on 154,98 euroa/m2,
2) jos rakennus on talviasuttava lisäarvo on 33,03 euroa/m2;
3) jos rakennuksessa on kuisti, lisäarvo kuistineliömetriltä on 65,88 euroa.
Jos rakennuksessa on sähkö, korotetaan rakennuksen arvoa 263,50 eurolla lisättynä 5,748 eurolla jokaista pinta-alan neliömetriä kohden.
Rakennuksen arvoa korotetaan, jos rakennuksessa on:
― viemäri, 395,26 euroa;
― vesijohto, 495,46 euroa;
― WC, 655,05 euroa;
― sauna 655,05 euroa.
Tavanomaisesta vapaa-ajan asunnosta kooltaan, käyttötavaltaan taikka rakennus- tai varustetasoltaan olennaisesti poikkeavaa asuinrakennusta pidetään pientalona.
Talous- ja autotallirakennuksena pidetään erillistä saunarakennusta sekä erillistä talous- ja autotallirakennusta.
Jos talous- ja autotallirakennus on lämpöeristetty sekä muutenkin rakennustavaltaan edustaa pitkäaikaiseen käyttöön tarkoitettua rakennusta, arvo on 322,89 euroa/m2.
Kevytrakenteisen lämpöeristämättömän talous- ja autotallirakennuksen arvo on 168,13 euroa/m2. Jos tällainen rakennus on valmistunut ennen vuotta 1970, sen arvo on 131,76 euroa/m2.
Toimistorakennuksella tarkoitetaan rakennusta, jonka tilat on pääasiallisesti rakennettu toimistotiloiksi tai joka on pääasiallisesti toimistokäytössä.
Toimistorakennuksen pinta-alan perusarvo on 686,61 euroa/m2.
1) jos rakennuksen keskimääräinen kerroskorkeus on yli 3,2 m mutta enintään 3,5 m perusarvoon lisätään 14,099 euroa jokaiselta alarajan (3,2 m) ylittävältä 5 cm:ltä;
― jos yli 3,5 m, lisäarvo on 84,59 euroa/m2,
2) rakennuksen muoto:
― jos rakennuksen kaikki kerrokset ovat pohjamuodoltaan samanlaisia suorakaiteita ja pohjakerroksessa on vain vähäisiä sisäänvetoja tai ulokkeita, alennus on 70,51 euroa/m2;
― jos rakennus on muodoltaan verraten yksinkertainen suorakaiteen tai L-muotoinen, mutta osa rakennuksesta on nostettu pilareille tai alimmat kerrokset ovat varsinaisia toimistokerroksia laajempia myymälä- tai paikoituskerroksia, alennus on 0;
― jos rakennus on muodoltaan tavanomaisesta poikkeava, pohjamuodoltaan H, T, U-muotoinen tai pohjakerros on yli kaksi kertaa muita kerroksia suurempi, lisäarvo on 36,18 euroa/m2,
3) varasto- ja paikoitustilat:
― jos varastojen ja paikoitustilojen yhteenlaskettu pinta-ala on yli 20 % rakennuksen pinta-alasta, alennus on 42,86 euroa/m2;
― jos varastojen ja paikoitustilojen yhteenlaskettu pinta-ala on vähintään 5 % mutta enintään 20 % rakennuksen pinta-alasta, alennus on 0;
― jos varasto- ja paikoitustiloja on alle 5 % rakennuksen pinta-alasta, lisäarvo on 28,20 euroa/m2,
4) hissit:
― jos rakennuksessa ei ole hissiä tai hissikuilujen yhteenlaskettu pinta-ala rakennuksen pinta-alasta on enintään 0,5 %, alennus on 55,67 euroa/m2;
― jos hissikuilujen yhteenlaskettu pinta-ala rakennuksen pinta-alasta on yli 0,5 % ja enintään 1 % alennus on 0;
― jos hissikuilujen yhteenlaskettu pinta-ala rakennuksen pinta-alasta on yli 1 % lisäarvo on 85,54 euroa/m2;
5) ilmastointi:
― jos rakennuksessa ei ole koneellista ilmastointia tai vain ilman koneellinen sisään- tai ulospuhallus, alennus on 55,67 euroa/m2;
― jos rakennuksessa on ilman koneellinen sisään- ja ulospuhallus, alennus on 0;
― jos edellisen lisäksi huoneiden ilmastointi on erikseen säädettävissä ja ilmaa huomattavassa määrin käsitellään esimerkiksi kostuttamalla tai jäähdyttämällä, lisäarvo on 70,51 euroa/m2.
Myymälärakennukset
Myymälärakennuksella tarkoitetaan pääasiassa myymälätiloja sisältävää rakennusta.
Myymälärakennuksen tilavuuden perusarvo on 211,54 euroa/m3.
1) jos rakennuksen tilavuus on:
― yli 700 m3 mutta enintään 2 500 m3 perusarvosta vähennetään 2,583 euroa jokaiselta alarajan (700 m3) ylittävältä 100 m3:ltä;
― jos yli 2 500 m3 mutta enintään 10 000 m3 perusarvosta vähennetään 2,583 euroa jokaiselta 700 m3 ylittävältä 100 m3:ltä 2 500 m3:iin saakka ja 0,334 euroa jokaiselta 2 500 m3 ylittävältä 100 m3:ltä,
― jos yli 10 000 m3 alennus on 71,54/m3
2) jos kellarin ja muualla kuin kellarissa olevien varastotilojen osuus rakennuksen pinta-alasta on yli 20 % mutta enintään 40 %, perusarvosta vähennetään 1,084 euroa jokaiselta alarajan (20 %) ylimenevältä prosenttiyksiköltä;
― jos yli 40 %, alennus on 21,68 euroa/m3,
3) jos rakennuksen keskimääräinen kerroskorkeus on vähintään 3 m mutta enintään 6,2 m perusarvosta vähennetään 1,707 euroa jokaiselta alarajan (3 m) ylittävältä 10 cm:ltä;
― jos yli 6,2 m, alennus on 54,62 euroa/m3,
4) jos rakennus on, kellari mukaan lukien, vähintään kolmikerroksinen, lisäarvo on 16,71 euroa/m3.
Jos myymälärakennuksen kantava rakenne on puuta ja jos rakennus on tilavuudeltaan alle 2 000 m3 ja jos rakennus on valmistunut ennen vuotta 1960, on tilavuuden perusarvo 164,22 euroa/m3. Tällaisen rakennuksen perusarvoa ei korjata edellä 2 momentin 1 kohdassa tarkoitetuilla tilavuuden perusteella laskettavilla alennuksilla.
Teollisuusrakennuksella tarkoitetaan teollisuuden tuotanto- ja varastorakennusta sekä siihen verrattavaa rakennusta, kuten korjaamoa, huoltoasemaa, maalaamoa, työpajaa, pienteollisuusrakennusta, leipomoa ja myllyä.
Teollisuusrakennusten tilavuuden perusarvo on 82,56 euroa/m3.
1) jos rakennuksen keskimääräinen kerroskorkeus on yli 3,8 m mutta enintään 5,8 m, perusarvosta vähennetään 4,175 euroa jokaiselta alarajan (3,8 m) ylittävältä 0,5 m:ltä;
― jos yli 5,8 m mutta enintään 8,8 m perusarvosta vähennetään 4,175 euroa jokaiselta 3,8 m ylittävältä 0,5 m:ltä 5,8 m:iin saakka ja 2,097 euroa jokaiselta 5,8 m ylittävältä 0,5 m:ltä;
― jos yli 8,8 m alennus on 29,28 euroa/m3,
2) lämmitys ja vesijohto sen mukaan, mikä lähinnä vastaa rakennuksen ominaisuuksia;
― jos rakennus on pääasiassa lämmittämätön varastorakennus, jossa ei ole sosiaali- tai toimistotiloja alennus on 23,57 euroa/m3;
― jos rakennuksen vesipisteiden määrä on vähäinen, sosiaali- ja toimistotiloja on yhteensä enintään 3 % rakennuksen pinta-alasta ja rakennus on pääosin lämmittämätön, alennus on 14,85 euroa/m3;
― jos rakennus on pääasiassa hallimaista teollisuustilaa, jota ei yleensä lämmitetä yli 18°C, sekä sosiaali- ja toimistotiloja on yhteensä yli 3 % mutta alle 15 % rakennuksen pinta-alasta, alennus on 0;
― jos rakennuksen tuotantotilojen lämpötila on yleensä yli 18°C, sosiaali- ja toimistotiloja on vähintään 15 % rakennuksen pinta-alasta tai ns. märkiä tiloja on yli 30 % rakennuksen pinta-alasta sekä rakennuksessa on automaattinen palosammutusjärjestelmä lisäarvo on 14,47 euroa/m3.
3) ilmastointi ja valaistus sen mukaan, mikä lähinnä vastaa rakennuksen ominaisuuksia:
― jos rakennuksessa ei ole koneellista ilmastointia ja työtiloissa on vain yleisvalaistus sekä sosiaali- ja toimistotiloja on yhteensä enintään 3 % rakennuksen pinta-alasta, alennus on 14,85 euroa/m3;
― jos rakennuksessa on ilman koneellinen sisään- tai ulospuhallus, valaistus on pääasiallisesti yleisvalaistusta sekä sosiaali- ja toimistotilojen yhteinen osuus rakennuksen pinta-alasta on yli 3 % mutta alle 15 %, alennus on 0;
― jos rakennuksessa on ilman koneellinen sekä sisään- että ulospuhallus, runsaasti työpistevalaistusta, sosiaali- ja toimistotiloja on yhteensä vähintään 15 % rakennuksen pinta-alasta ja rakennuksessa on automaattinen palohälytysjärjestelmä, lisäarvo on 14,47 euroa/m3.
4) jos rakennus on vähintään kolmikerroksinen, lisäarvo on 12,79 euroa/m3;
5) jos vähintään kolmikerroksisen rakennuksen tilavuus on yli 5 000 m3 mutta enintään 10 000 m3 vähennetään sen perusarvosta 2,561 euroa alarajan (5 000 m3) ylittävältä jokaiselta 1 000 m3:ltä;
― jos yli 10 000 m3, alennus on 12,81 euroa/m3.
Muut rakennukset ja rakennelmat
Muun kuin edellä lueteltuihin ryhmiin kuuluvan rakennuksen arvioimiseen käytetään lähinnä soveltuvan rakennuksen arvioimisperusteita. Mikäli rakennuksella on useita käyttötarkoituksia, arvioidaan jälleenhankinta-arvo pääasiallisen käyttötarkoituksen mukaan. Jos kuitenkin huomattava osa rakennuksesta on muussa kuin pääasiallisessa käyttötarkoituksessa, voidaan rakennuksen osat arvioida erikseen.
Jos rakennus on sen laatuinen, että siihen ei voida lainkaan soveltaa edellä 4―19 §:ssä olevia arviointiperusteita, tai jos kysymyksessä on rakennelma, pidetään tällaisen rakennuksen tai rakennelman jälleenhankinta-arvona 70 prosenttia vastaavan rakennuksen tai rakennelman rakennuskustannuksista.
Julkisten rakennusten ja muiden yleisessä käytössä olevien rakennusten, jos niille ei aiemmin ole määrätty arvoa varallisuusverotusta varten, edellä 1 momentissa tarkoitettuna jälleenhankinta-arvona käytetään kuitenkin seuraavia 70 prosentin tasoon laskettuja keskimääräisiä rakennuskustannuksia neliömetriä tai kuutiometriä kohti:
1) hoitoalan rakennukset:
― keskussairaalat 1 028,04 euroa/m2;
― aluesairaalat 827,63 euroa/m2;
― terveyskeskukset ja paikallissairaalat 766,39 euroa/m2;
― kunnallis- ja vanhainkodit, parantolat, hoito- ja kuntoutuslaitokset, palvelukeskukset, joissa on sekä palvelutaloja että asuntoja, lastenkodit ja koulukodit 673,61 euroa/m2;
― vankilat 176,29 euroa/m3.
2) kokoontumisrakennukset:
― teatteri-, konsertti- ja kongressirakennukset 874,04 euroa/m2. Teatterirakennuksella tarkoitetaan rakennusta, jonka tilat on pääasiassa rakennettu näyttämötiloiksi katsomoineen. Rakennuksessa on myös aula-, keittiö-, kahvio- ja sosiaalitiloja. Teatterirakennuksiin rinnastetaan konsertti- ja kongressirakennukset;
― kirjastorakennukset ja arkistot 658,77 euroa/m2. Kirjastorakennuksella tarkoitetaan rakennusta, jonka tiloista valtaosan muodostaa kirjastosali. Rakennuksessa voi olla myös näyttely-, toimisto-, varasto- ja sosiaalitiloja. Arkistot rinnastetaan kirjastorakennuksiin;
― museot ja taidegalleriat 614,23 euroa/m2. Museo- ja taidegalleriarakennuksella tarkoitetaan rakennusta, jossa on pääasiallisesti näyttelytiloja ja varastoja sekä jossa voi olla toimisto-, väestösuoja- ja asuintiloja;
― seurakuntatalot 766,39 euroa/m2. Seurakuntatalolla tarkoitetaan pääasiassa kokoontumis- ja kerhotiloiksi rakennettuja seurakuntarakennuksia. Rakennuksessa on kerho-, kokoontumis-, toimisto-, varasto-, sosiaali-, keittiö- ja asuintiloja;
― nuorisotalot 695,88 euroa/m2. Nuorisotalorakennuksen tilat on pääasiallisesti rakennettu monitoimitiloiksi. Rakennuksessa voi olla myös kahvio-, keittiö- ja sosiaalitiloja;
― uudenaikaiset kirkkorakennukset 1 107,84 euroa/m2. Kirkkorakennuksessa on kirkko- ja seurakuntasali sekä kerho-, keittiö-, toimisto-, väestönsuoja- että asuintiloja;
― puukirkot ja ennen vuotta 1950 rakennetut kivikirkot 193,00 euroa/m3;
― monitoimi- ja urheilutalot 673,61 euroa/m2. Urheilutalojen tiloista valtaosan muodostavat liikunta- ja kuntosalit. Lisäksi rakennuksissa on toimisto-, kokous-, varasto-, keittiö-, kahvila- sekä peseytymis- ja pukeutumistiloja;
― stadion- ja katsomorakennukset 656,92 euroa/m2. Katsomorakennuksella tarkoitetaan rakennusta, jossa on myös peseytymis-, pukeutumis-, oleskelu- ja hallitiloja,
3) opetusrakennukset:
― peruskoulu- ja lukiorakennukset 744,12 euroa/m2;
― ammattikoulut ja muut ammatilliset oppilaitokset sekä kurssikeskukset 695,88 euroa/m2;
― korkeakoulut, yliopistot ja tutkimuslaitokset 766,39 euroa/m2,
4) liikenteen rakennukset ja muut rakennukset:
― linja-auto-, rautatie-, lentoasema- ja satamaterminaalit 799,81 euroa/m2. Vanhat puurakenteiset asemarakennukset rinnastetaan pientaloihin;
― nykyaikaiset yli 10 000 brm2 terminaalirakennukset 1 131,97 euroa/m2;
― tietoliikennerakennukset 484,34 euroa/m2. Tietoliikennerakennuksia ovat esimerkiksi puhelin-, linkki- ja viestiasemarakennukset. Laitetilojen lisäksi rakennuksessa voi myös olla asuin-, toimisto- ja varastotilaa;
― kasarmirakennukset 515,88 euroa/m2. Jos kasarmirakennus on puurakenteinen, sen arvo on 415,67 euroa/m2;
― paloasemarakennukset 656,92 euroa/m2. Jos paloasemarakennus on puurakenteinen, sen arvo on 588,25 euroa/m2;
― vesitornit, yli 750 vesi-m3 441,65 euroa/vesi-m3 ja alle 750 vesi-m3 588,26 euroa/vesi-m3.
Vesitornin keskimääräisiin rakennuskustannuksiin ei sisälly vesitornissa mahdollisesti olevien muiden tilojen eikä hissien rakennuskustannuksia.
Tämä asetus tulee voimaan 1 päivänä joulukuuta 2006. Sitä sovelletaan määrättäessä rakennuksen ja rakennelman verotusarvoa vuodelta 2006.
Helsingissä 15 päivänä marraskuuta 2006
Jukka Vanhanen
1 §2 §3 §4 §5 §6 §7 §8 §9 §10 §11 §12 §13 §14 §15 §16 §17 §18 §19 §20 §21 §22 §